СЛИВЕН, (ВМ) – При изключителен интерес премина кампанията „Бъди войник“ в гр. Сливен, научи BulgarianMilitary.com.

Стотици млади хора от града и съседните общини дойдоха, за да разгледат образците на въоръжение и военна техника и да се запознаят с възможностите за служба в Българската армия. За първи път по време на статичния показ в рамките на кампанията „Бъди войник“ военнослужещи от Сухопътните войски запознаха посетителите с възможностите на танк Т-72. Аплодисменти в Сливен събра и динамичният показ на военнослужещи от регионална служба „Военна полиция“, които демонстрираха действия по охрана на ВИП лице и защита при нападение от терористи.

Прочети още: На 8-ми август България е превела сумата от 1,2 милиарда щатски долара на САЩ за покупката на осем F-16

„Отчитаме по-висок интерес към Българската армия. В сравнение с миналата година през 2019 г. имаме повече кандидати за служба, отколкото напуснали“, каза заместник-началникът на отбраната генерал-лейтенант Димитър Илиев пред журналисти. Като други предимства на службата във Въоръжените сили той посочи сигурността, равния старт и възможностите за кариерно развитие.

„Едно от най-важните нематериални предимства на службата в Българската армия е чувството, че изпълняваш дълга си към Родината, че принадлежиш към здрав, сплотен колектив и отговаряш за сигурността на страната си, че я защитаваш“, каза командирът на Сухопътните войски генерал-майор Михаил Попов.

Прочети още: Eurospike предложи на България своите оръжейни системи Spike

Събитията от кампанията „Бъди войник“ завършиха с концерт на Представителния ансамбъл на Въоръжените сили, Гвардейският представителен духов оркестър и формации към военния клуб в гр. Сливен.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

Източник: МО на Република България